पाएं अपने शहर की ताज़ा ख़बरें और फ्री ई-पेपरडाउनलोड करें
शहर के सरकारी अस्पताल में कोविड डेडिकेटेड हॉस्पिटल के हाल बेहाल है। जहां सरकारी आंकड़ों में पिछले पांच दिन में हर दिन कभी शून्य, कभी एक तो कभी तीन मौत बताई जा रही है वहीं असलियत इससे अलग है। ये एक से तीन मौते पूरे जिले में बताई जा रही हैं जबकि पिछले पांच दिन से अकेले श्रीगंगानगर में ही प्रतिदिन दस ऐसे शवों के अंतिम संस्कार हुए जिन्हें प्लास्टिक पैक में शहर के श्मशान घाट में लाया गया। शव के प्लास्टिक पैक में होने से उसके कोरोना से मरने का अनुमान है जबकि सरकारी आंकड़े अलग ही बोलते हैं।
दस कोविड संक्रमितों के अंतिम संस्कार हर दिन
पदमपुर रोड स्थित श्री कल्याण भूमि श्मशान घाट के अध्यक्ष महेश पेड़ीवाल बताते हैं कि प्रतिदिन कम से कम दस ऐसे लोगों के अंतिम संस्कार होते हैं जिनके शव पैक करके लाए जाते हैं। यानी वे संक्रमित होते हैं। सरकारी अस्पताल में मौते भी इससे ज्यादा हो रही हैं। खास बात यह है कि यह स्थिति केवल श्रीगंगानगर के श्मशान घाट के हैं। जिले में अन्य स्थानों पर भी अंतिम संस्कार हो रहे हैं।
देर रात तक होते हैं अंतिम संस्कार
पेड़ीवाल के अनुसार हर दिन रात तक अंतिम संस्कार करवाने पड़ रहे हैं। नियमानुसार शाम के बाद अंतिम संस्कार की अनुमति नहीं दी जाती लेकिन इन दिनों कल्याण भूमि में रात नौ बजे तक अंतिम संस्कार किए जा रहे हैं। पेड़ीवाल का कहना था कि आपत्ति काल में कोई नियम नहीं होता केवल व्यवस्था बनाना ही जरूरी है।
प्रतिदिन हो रही बीस से पच्चीस मौतें
कोविड डेडिकेटेड सरकारी अस्पताल के एक अधिकृत सूत्र ने इस बात की पुष्टि करते हुए कहा कि हॉस्पिटल में हर दिन कम से कम बीस से पच्चीस रोगी मर रहे हैं। उनका कहना था कि सरकारी आंकड़ों और वास्तविकता में अंतर है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva bho_Deva hin_Deva hin_Deva hin_Deva hin_Deva hin_Deva zho_Hant eng_Latn